AFGØRELSE FRA DEN EUROPÆISKE TILSYNSFØRENDE FOR DATABESKYTTELSE

af 15. maj 2020

om vedtagelse af den tilsynsførendes forretningsorden

DEN EUROPÆISKE TILSYNSFØRENDE FOR DATABESKYTTELSE HAR —

under henvisning til Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse nr. 1247/2002/EF (1), særlig artikel 57, stk. 1, litra q)

ud fra følgende betragtninger:

Forordning (EU) 2018/1725 etablerer en uafhængig myndighed, Den Europæiske Tilsynsførende for Databeskyttelse (EDPS), som har til opgave at sikre, at fællesskabsinstitutionerne, -organerne, -kontorerne og -agenturerne respekterer fysiske personers grundlæggende rettigheder, især retten til databeskyttelse i forbindelse med behandling af personoplysninger.

Forordning (EU) 2018/1725 slår fast, at Den Europæiske Tilsynsførende for Databeskyttelse bør bistås af et sekretariat, og der fastlægges en række bestemmelser vedrørende personale og budget.

VEDTAGET DENNE AFGØRELSE:

AFSNIT I

OPGAVE, DEFINITIONER, VEJLEDENDE PRINCIPPER OG ORGANISATION

KAPITEL I

Opgave og definitioner

»Den Europæiske Tilsynsførende for Databeskyttelse« Den Europæiske Tilsynsførende for Databeskyttelse udpeget af Europa-Parlamentet og Rådet i medfør af artikel 53 i forordningen

»EDPS« Den Europæiske Tilsynsførende for Databeskyttelse som et EU-organ

»institution« en fællesskabsinstitution, -organ, -kontor eller -agentur, der er underlagt forordningen eller en anden EU-retsakt, som fastlægger opgaver og beføjelser for Den Europæiske Tilsynsførende for Databeskyttelse

KAPITEL II

Vejledende principper

1. EDPS skal handle i offentlighedens interesse som en ekspert samt som et uafhængigt, pålideligt, proaktivt og autoritativt organ inden for området for privatliv og beskyttelse af personoplysninger.

2. EDPS skal som en dataansvarlig gå forud med et godt eksempel ved at respektere den gældende lovgivning om beskyttelse af personoplysninger.

1. EDPS skal benytte de nyeste administrative og tekniske midler til at maksimere produktiviteten og effektiviteten under udførelse af dennes opgaver, herunder intern kommunikation og passende uddelegering af opgaver.

KAPITEL III

Organisation

Den Europæiske Tilsynsførende for Databeskyttelse skal bestemme de strategiske prioriteter for EDPS og vedtage politiske dokumenter, der svarer til EDPS' opgaver og beføjelser.

Den Europæiske Tilsynsførende for Databeskyttelse skal bestemme den organisatoriske struktur for EDPS' sekretariat. Med forbehold af aftalememorandummet mellem Den Europæiske Tilsynsførende for Databeskyttelse og Det Europæiske Databeskyttelsesråd af 25. maj 2018, navnlig vedrørende EDPB's sekretariat, skal strukturen afspejle de strategiske prioriteter fastsat af Den Europæiske Tilsynsførende for Databeskyttelse.

4. Direktøren skal bistå Den Europæiske Tilsynsførende for Databeskyttelse for at sikre konsistens og overordnet koordinering for EDPS og alle andre opgaver, som denne tildeles af Den Europæiske Tilsynsførende for Databeskyttelse

3. Direktøren skal være rapporteringsansvarlig for databeskyttelsesrådgiveren, den lokale sikkerhedsansvarlig, den lokale ansvarlig for informationssikkerhed, den åbenhedsansvarlige, Den Juridiske Tjenestes embedsmand, den etikansvarlige og den interne kontrolkoordinator for opgaverne relateret til disse funktioner.

1. Med forbehold af aftalememorandummet mellem Den Europæiske Tilsynsførende for Databeskyttelse og Det Europæiske Databeskyttelsesråd af 25. maj 2018, navnlig punkt VI, stk. 5, deri, skal direktøren udøve beføjelserne tildelt ansættelsesmyndigheden, jf. artikel 2 i vedtægten for tjenestemænd ved Den Europæiske Union, som er fastlagt i Rådets forordning (EØF, Euratom, EKSF) nr. 259/68 (7) , og beføjelserne tildelt den person, der er bemyndiget til at indgå ansættelseskontrakter, jf. artikel 6 i ansættelsesvilkårene for de øvrige ansatte i Unionen, som er fastlagt i forordning (EØF, Euratom, EKSF) nr. 259/68 og alle andre tilknyttede beføjelser som følge af andre administrative beslutninger både internt i EDPS og af interinstitutionel karakter, medmindre andet fastsættes i den tilsynsførendes afgørelse om udøvelsen af beføjelserne tildelt ansættelsesmyndigheden og den person, der er bemyndiget til at indgå ansættelseskontrakter.

3. Ledelsesmødet skal styres af Den Europæiske Tilsynsførende for Databeskyttelse eller, hvis denne ikke er i stand til at deltage i mødet, direktøren. Som regel skal ledelsesmødet finde sted en gang om ugen.

Artikel 11

Uddelegering af opgaver og stedfortrædere

1. Den Europæiske Tilsynsførende for Databeskyttelse kan, hvor det er passende og i overensstemmelse med forordningen, give direktøren beføjelsen til at vedtage og underskrive retligt bindende beslutninger, hvis indhold allerede er bestemt af Den Europæiske Tilsynsførende for Databeskyttelse.

2. Den Europæiske Tilsynsførende for Databeskyttelse kan også, hvor det er passende og i overensstemmelse med forordningen, give direktøren eller den relevante kontor- eller afdelingschef, beføjelsen til at vedtage og underskrive andre dokumenter.

3. Såfremt direktøren har fået overdraget beføjelser, jf. stk. 1 eller 2, kan direktøren videredelegere dem til den relevante kontor- eller afdelingschef.

4. Når Den Europæiske Tilsynsførende for Databeskyttelse forhindres i at udøve dennes funktioner, eller stillingen er ledig, og ingen Europæisk Tilsynsførende for Databeskyttelse er udpeget, skal direktøren, når det er passende og i overensstemmelse med forordningen, udføre de af Den Europæiske Tilsynsførende for Databeskyttelses opgaver og forpligtelser, som er nødvendige og påtrængende til at sikre forretningskontinuitet.

5. Er direktøren forhindret i at udøve sine funktioner, eller er posten som direktør ledig, og Den Europæiske Tilsynsførende for Databeskyttelse ikke har udpeget en tjenestemand, varetages direktørens funktioner af den af de tilstedeværende kontor- eller afdelingschefer, som er i den højeste lønklasse, eller, i tilfælde af at flere er i samme lønklasse, af den person, der har den højeste anciennitet i lønklassen, eller, i tilfælde af at flere har samme anciennitet, af den ældste af disse.

6. Hvis der ikke er en kontor- eller afdelingschef til stede til at udøve direktørens forpligtelser, jf. stk. 5, og der ikke er udpeget en tjenestemand af Den Europæiske Tilsynsførende for Databeskyttelse, varetages opgaverne af den tjenestemand, som er i den højeste lønklasse, eller, i tilfælde af at flere er i samme lønklasse, af den person, der har den højeste anciennitet i lønklassen, eller, i tilfælde af at flere har samme anciennitet, af den ældste af disse.

7. Når en anden overordnet forhindres i at udføre sine opgaver, og der ikke er udpeget en tjenestemand af Den Europæiske Tilsynsførende for Databeskyttelse, skal direktøren udpege en tjenestemand efter aftale med Den Europæiske Tilsynsførende for Databeskyttelse. Hvis der ikke er udpeget en stedfortræder af direktøren, varetages opgaverne af den af de tilstedeværende tjenestemænd i det pågældende kontor eller den pågældende afdeling, som er i den højeste lønklasse, eller, i tilfælde af at flere er i samme lønklasse, af den person, der har den højeste anciennitet i lønklassen, eller, i tilfælde af at flere har samme anciennitet, af den ældste af disse.